title: Padomes Lēmums 2005/365/KĀDP (2005. gada 14. aprīlis) par nolīguma noslēgšanu starp Eiropas Savienību un Bulgārijas Republiku par drošības procedūrām klasificētas informācijas apmaiņai

text:
               5.5.2005

               LV

               Eiropas Savienības Oficiālais Vēstnesis

               L 118/52

         PADOMES LĒMUMS 2005/365/KĀDP
   (2005. gada 14. aprīlis)
   par nolīguma noslēgšanu starp Eiropas Savienību un Bulgārijas Republiku par drošības procedūrām klasificētas informācijas apmaiņai
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. un 38. pantu,
   ņemot vērā prezidentvalsts ieteikumu,
   tā kā:

               (1)

               Padome 2003. gada 27. un 28. novembra sanāksmē nolēma pilnvarot prezidentvalsti, kam palīdzētu ĢS/AP, saskaņā ar 24. un 38. pantu Līgumā par Eiropas Savienību sākt sarunas ar dažām trešām valstīm, lai Eiropas Savienība ar katru no tām noslēgtu nolīgumu par drošības procedūrām klasificētas informācijas apmaiņai.

               (2)

               Saskaņā ar minēto pilnvarojumu sākt sarunas, prezidentvalsts, kam palīdz ĢS/AP, vienojās ar Bulgārijas Republiku par nolīgumu par drošības procedūrām klasificētas informācijas apmaiņai.

               (3)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā ir apstiprināts Nolīgums starp Eiropas Savienību un Bulgārijas Republiku par drošības procedūrām klasificētas informācijas apmaiņai.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs ir pilnvarots izraudzīties personu(-as), kam ir tiesības parakstīt minēto nolīgumu, lai tas kļūtu saistošs Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2005. gada 14. aprīlī

            Padomes vārdā —

            priekšsēdētājs

         L. FRIEDEN

   TULKOJUMS
   NOLĪGUMS
    starp Eiropas Savienību un Bulgārijas Republiku par drošības procedūrām klasificētas informācijas apmaiņai
   BULGĀRIJAS REPUBLIKA,
   no vienas puses, un
   EIROPAS SAVIENĪBA, še turpmāk – “ES”, ko pārstāv Eiropas Savienības Padomes prezidentvalsts,
   no otras puses,
   še turpmāk – “Puses”,
   ŅEMOT VĒRĀ, ka Bulgārijas Republikai un ES ir kopīgi mērķi – stiprināt savu drošību visiem iespējamiem līdzekļiem un nodrošināt saviem pilsoņiem augstu aizsardzības līmeni drošības telpā;
   ŅEMOT VĒRĀ, ka Bulgārijas Republika un ES ir vienisprātis par to, ka būtu jāizvērš savstarpējas apspriedes un sadarbība vispārsvarīgos jautājumos drošības jomā;
   ŅEMOT VĒRĀ, ka šajā sakarā tātad ir pastāvīga vajadzība Bulgārijas Republikai un ES apmainīties ar klasificētu informāciju;
   APZINOTIES, ka pilnvērtīgām un iedarbīgām apspriedēm un sadarbībai var būt vajadzīga piekļuve Bulgārijas Republikas un ES rīcībā esošajai klasificētai informācijai un materiāliem, kā arī Bulgārijas Republikai un ES apmainīties ar klasificētu informāciju un saistītiem materiāliem;
   APZINOTIES, ka piekļuve klasificētai informācijai un saistītiem materiāliem un to apmaiņa prasa atbilstīgus drošības pasākumus,
   IR VIENOJUŠĀS PAR TURPMĀKO.
   1. Pants
   Lai īstenotu mērķus visiem iespējamiem līdzekļiem stiprināt katras Puses drošību, šis nolīgums attiecas uz jebkādas formas klasificētu informāciju vai materiāliem, ko Puses nodod viena otrai vai ar ko tās savā starpā apmainās.
   2. Pants
   Šajā nolīgumā klasificēta informācija ir jebkura informācija (proti, zināšanas, ko jebkādā formā var nodot citiem) vai materiāli, par ko ir noteikts, ka tiem vajadzīga aizsardzība pret neatļautu izpaušanu, un kam jebkura šā nolīguma Puse ir piešķīrusi attiecīgo drošības klasifikāciju (še turpmāk - “klasificēta informācija”).
   3. Pants
   Šajā nolīgumā “ES” ir Eiropas Savienības Padome (še turpmāk – “Padome”), Ģenerālsekretārs/Augstais pārstāvis un Padomes Ģenerālsekretariāts, kā arī Eiropas Kopienu Komisija (še turpmāk – “Eiropas Komisija”).
   4. Pants
   Katra Puse:

               a)

               sargā un glabā klasificētu informāciju, ko Puses nodod viena otrai vai ar ko tās savā starpā apmainās, un uz ko attiecas šis nolīgums;

               b)

               nodrošina to, ka klasificēta informācija, ko Puses nodod viena otrai vai ar ko tās savā starpā apmainās, un uz ko attiecas šis nolīgums, patur to drošības klasifikāciju, ko tai piešķīrusi sniedzēja Puse. Saņēmēja Puse sargā un glabā klasificētu informāciju saskaņā ar saviem drošības noteikumiem, kuri attiecas uz informāciju vai materiāliem, kam ir līdzvērtīga drošības klasifikācija, kā norādīts drošības pasākumos, kas ir jāizstrādā saskaņā ar 11. un 12. pantu;

               c)

               šādu klasificētu informāciju, uz ko attiecas šis nolīgums, nelieto citiem nolūkiem, kā vien tiem, ko noteikusi tās izcelsmes iestāde, un tiem, kam informācija ir nodota vai saņemta apmaiņā;

               d)

               šādu klasificētu informāciju, uz ko attiecas šis nolīgums, neatklāj trešām personām vai kādai ES iestādei vai struktūrai, kas nav minēta 3. pantā, ja nav saņemta izcelsmes iestādes iepriekšēja piekrišana.

         5. Pants
   1.   Saskaņā ar izcelsmes iestādes kontroles principu klasificētu informāciju var izpaust vai atklāt viena Puse, “sniedzēja Puse”, otrai Pusei, “saņēmējai Pusei”.
   2.   Lai informāciju atklātu saņēmējiem, kas nav šā nolīguma Puses, saņēmēja Puse ar sniedzējas Puses piekrišanu pieņem lēmumu par klasificētas informācijas izpaušanu vai atklāšanu saskaņā ar izcelsmes iestādes kontroles principu, kā paredzēts attiecīgās Puses drošības noteikumos.
   3.   Īstenojot 1. un 2. punktu, nav atļauta nekāda vispārēja informācijas atklāšana, ja vien Puses nav izstrādājušas procedūras un vienojušās par tām attiecībā uz konkrētu kategoriju informāciju, kas ir būtiska to operatīvām vajadzībām.
   6. Pants
   Lai nodrošinātu, ka klasificētai informācijai, uz ko attiecas šis nolīgums, piemēro līdzvērtīgu aizsardzības līmeni, katrai Pusei un to struktūrām, kā noteikts 3. pantā, ir drošības organizācija un drošības programmas, kas balstās uz tādiem pamatprincipiem un minimālajiem drošības standartiem, ko īsteno Pušu drošības sistēmās, kuras ir jāizstrādā saskaņā ar 11. un 12. pantu.
   7. Pants
   1.   Puses nodrošina, ka visām personām, kurām dienesta pienākumu pildīšanai ir vajadzīga piekļuve klasificētai informācijai, kas nodota vai saņemta apmaiņā saskaņā ar šo nolīgumu, vai kuru pienākumi vai funkcijas var dot tām šādu piekļuvi, ir atbilstīga drošības pielaide, pirms tiem nodrošina piekļuvi šādai informācijai.
   2.   Drošības pielaides procedūras izstrādā tā, lai noteiktu, vai konkrētai personai drīkst nodrošināt piekļuvi klasificētai informācijai, ņemot vērā viņas lojalitāti un uzticamību.
   8. Pants
   Puses viena otrai sniedz palīdzību attiecībā uz tādas klasificētas informācijas drošību, uz kuru attiecas šis nolīgums, un drošības jautājumiem, kas izraisa kopīgu ieinteresētību. Iestādes rīko savstarpējas apspriedes par drošības jautājumiem un drošības pārbaudes, kā noteikts 11. pantā, lai novērtētu to drošības pasākumu efektivitāti attiecīgo iestāžu atbildības jomā, ko nosaka saskaņā ar 11. un 12. pantu.
   9. Pants
   1.   Šajā nolīgumā

               a)

               Attiecībā uz Bulgārijas Republiku:
               visu korespondenci ar Bulgārijas Republikas pārstāvniecības Eiropas Savienībā starpniecību pārsūta uz šādu adresi:

                              Mission of Republic of Bulgaria to the European Union

                              Registry Officer

                              Rue d’Arlon 108

                              B-1040 Brussels,

                     to adresējot Ārlietu ministrijai, kas savukārt reģistrācijas nolūkos pārsūta visu nepieciešamo informāciju Valsts informācijas drošības komisijas Centrālajai kancelejai.

               b)

               Attiecībā uz ES:
               visu korespondenci sūta Padomei uz šādu adresi:

                              Council of the European Union

                              Chief Registry Officer

                              Rue de la Loi/Wetstraat, 175

                              B-1048 Brussels.

         Padomes galvenais reģistrators pārsūta visu korespondenci dalībvalstīm un Eiropas Komisijai, ievērojot 2. punktu.
   2.   Vienas Puses sūtīto korespondenci, kas ir pieejama tikai konkrētiem kompetentiem tās ierēdņiem, struktūrām vai dienestiem, izņēmuma gadījumos operatīvu iemeslu dēļ var adresēt vai tā var būt pieejama tikai konkrētiem kompetentiem otrās Puses ierēdņiem, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un ievērojot vajadzības pēc informācijas principu. Attiecībā uz Eiropas Savienību, šo korespondenci sūta ar Padomes galvenā reģistratora starpniecību.
   10. Pants
   Bulgārijas Republikas Valsts informācijas drošības komisija, Padomes ģenerālsekretārs un Eiropas Komisijas ģenerālsekretārs pārrauga šā nolīguma īstenošanu.
   11. Pants
   Lai īstenotu šo nolīgumu:

               1)

               Bulgārijas Republikas Valsts informācijas drošības komisija, darbojoties Bulgārijas Republikas valdības vārdā un tās pakļautībā, ir atbildīga par to, lai izstrādātu drošības pasākumus attiecībā uz tās klasificētas informācijas drošību un aizsardzību, ko sniedz Bulgārijas Republikai saskaņā ar šo nolīgumu.

               2)

               Padomes Ģenerālsekretariāta Drošības birojs (še turpmāk – “PĢS Drošības birojs”) Padomes ģenerālsekretāra vadībā un viņa uzdevumā, darbojoties Padomes vārdā un tās pakļautībā, ir atbildīgs par to, lai izstrādātu drošības pasākumus attiecībā uz tās klasificētās informācijas drošību un aizsardzību, ko sniedz Eiropas Savienībai saskaņā ar šo nolīgumu.

               3)

               Eiropas Komisijas Drošības direktorāts, darbojoties Eiropas Komisijas vārdā un tās pakļautībā, ir atbildīgs par drošības pasākumu izstrādāšanu attiecībā uz tās klasificētas informācijas aizsardzību, kas sniegta vai saņemta apmaiņā saskaņā ar šo nolīgumu, Eiropas Komisijā un tās telpās.

         12. Pants
   Drošības pasākumi, ko izstrādā saskaņā ar 11. pantu, attiecīgajiem trijiem birojiem vienojoties, nosaka standartus tās klasificētas informācijas drošības savstarpējai aizsardzībai, uz ko attiecas šis nolīgums. Attiecībā uz ES šie standarti ir jāapstiprina Padomes Drošības komitejai.
   13. Pants
   Šā nolīguma 11. pantā paredzētās iestādes izstrādā procedūras, kas jāievēro, ja ir aizdomas vai pierādījumi, ka ir apdraudēta tās klasificētas informācijas slepenība, uz kuru attiecas šis nolīgums.
   14. Pants
   Pirms Puses viena otrai nodod klasificētu informāciju, uz ko attiecas šis nolīgums, 11. punktā paredzētajām atbildīgajām drošības iestādēm ir jāvienojas par to, ka saņēmēja Puse spēj sargāt un glabāt informāciju, uz ko attiecas šis nolīgums, atbilstīgi pasākumiem, kas ir jānosaka saskaņā ar 11. un 12. pantu.
   15. Pants
   Šis nolīgums nekādi neliedz Pusēm slēgt citus nolīgumus par tādas klasificētas informācijas nodošanu vai saņemšanu apmaiņā, uz ko attiecas šis nolīgums, ja vien tie nav pretrunā šā nolīguma noteikumiem.
   16. Pants
   Visas ES un Bulgārijas Republikas domstarpības, kas rodas, interpretējot vai piemērojot šo nolīgumu, atrisina abu Pušu sarunās.
   17. Pants
   1.   Šis nolīgums stājas spēkā pirmā mēneša pirmā dienā pēc tam, kad Puses viena otrai paziņojušas par to iekšējo procedūru pabeigšanu, kas vajadzīgas šim nolūkam.
   2.   Šo nolīgumu pēc jebkuras Puses lūguma var pārskatīt, lai apsvērtu, vai tajā jāveic grozījumi.
   3.   Jebkuru grozījumu šajā nolīgumā veic tikai rakstiski, abām Pusēm savstarpēji vienojoties. Tas stājas spēkā pēc 1. punktā paredzētās savstarpējās paziņošanas.
   18. Pants
   Jebkura Puse var denonsēt šo nolīgumu, iesniedzot rakstisku denonsēšanas paziņojumu otrai Pusei. Tāda denonsēšana stājas spēkā sešus mēnešus pēc tam, kad otra Puse saņēmusi paziņojumu, bet neietekmē saistības, kas jau radušās saskaņā ar šo nolīgumu. Jo īpaši, visu klasificētu informāciju, ko sniedz vai saņem apmaiņā saskaņā ar šo nolīgumu, turpina aizsargāt saskaņā ar šeit izklāstītajiem noteikumiem.
   TO APLIECINOT, attiecīgi pilnvarotās personas ir parakstījušas šo nolīgumu.

      Briselē, 2005. gada 25. aprīlī divos eksemplāros angļu valodā.

            Bulgārijas Republikas vārdā —

            Eiropas Savienības vārdā —


title: Padomes Lēmums (1999. gada 17. decembris), ar ko Kopienas vārdā paraksta Saprašanās memorandu starp Eiropas Kopienu un Vjetnamas valdību par krāpšanas novēršanu apavu tirdzniecībā un atļauj tā pagaidu piemērošanu

text:
Svarīgs juridisks paziņojums

|

32000D0001

Oficiālais Vēstnesis L 001 , 04/01/2000 Lpp. 0012 - 0012

		Padomes Lēmums(1999. gada 17. decembris),ar ko Kopienas vārdā paraksta Saprašanās memorandu starp Eiropas Kopienu un Vjetnamas valdību par krāpšanas novēršanu apavu tirdzniecībā un atļauj tā pagaidu piemērošanu(2000/1/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu,ņemot vērā Komisijas priekšlikumu,tā kā:(1) Komisija Eiropas Kopienas vārdā ir vedusi sarunas par Saprašanās memorandu starp Eiropas Kopienu un Vjetnamas valdību par krāpšanas novēršanu apavu tirdzniecībā.(2) Saprašanās memorands tika parafēts 1999. gada 4. augustā.(3) Saprašanās memorands jāparaksta Kopienas vārdā.(4) Saprašanās memorands no 2000. gada 1. janvāra jāpiemēro pagaidu kārtā, līdz abpusēji tiks veiktas tā oficiālai noslēgšanai nepieciešamās procedūras,IR PIEŅĒMUSI ŠO LĒMUMU.1. pantsPēc tam, kad noslēgts Saprašanās memorands starp Eiropas Kopienu un Vjetnamas valdību par krāpšanas novēršanu apavu tirdzniecībā, to paraksta Kopienas vārdā.2. pantsAr šo Padomes priekšsēdētājam piešķir tiesības izraudzīties personu, kas ir pilnvarota parakstīt Saprašanās memorandu Kopienas vārdā.Saprašanās memoranda teksts ir pievienots lēmumam.3. pantsSaprašanās memorandu pagaidu kārtā abpusēji piemēro no 2000. gada 1. janvāra [1].Briselē, 1999. gada 17. decembrīPadomes vārdā —priekšsēdētājsK. Hemilä[1] Komisija Eiropas Kopienu Oficiālā Vēstneša C sērijā publicē dienu, no kuras saskaņā ar šo pantu piemērojams Saprašanās memorands.--------------------------------------------------


title: 2011/576/ES: Eiropas Parlamenta Lēmums ( 2011. gada 10. maijs ) par Eiropas Ķimikāliju aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/150

         EIROPAS PARLAMENTA LĒMUMS
   (2011. gada 10. maijs)
   par Eiropas Ķimikāliju aģentūras 2009. finanšu gada budžeta izpildes apstiprināšanu
   (2011/576/ES)
   EIROPAS PARLAMENTS,
   ņemot vērā Eiropas Ķimikāliju aģentūras 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Ķimikāliju aģentūras 2009. finanšu gada pārskatiem, ar Aģentūras atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes Regulu (EK) Nr. 1907/2006 (3), ar ko izveido Eiropas Ķimikāliju aģentūru, un jo īpaši tās 97. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0127/2011),

               1.

               sniedz Eiropas Ķimikāliju aģentūras izpilddirektoram apstiprinājumu par Aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Ķimikāliju aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 34. lpp.

      (2)  OV L 248, 16.9.2002., 1. lpp.

      (3)  OV L 396, 30.12.2006., 1. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/151

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par Eiropas Ķimikāliju aģentūras 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Ķimikāliju aģentūras 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Ķimikāliju aģentūras 2009. finanšu gada pārskatiem, ar Aģentūras atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes Regulu (EK) Nr. 1907/2006 (3), ar ko izveido Eiropas Ķimikāliju aģentūru, un jo īpaši tās 97. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0127/2011),

               A.

               tā kā Revīzijas palāta norādīja, ka tā guvusi pamatotu pārliecību par to, ka gada pārskati par 2009. finanšu gadu ir ticami un pakārtotie darījumi ir likumīgi un pareizi;

               B.

               tā kā 2009. gads bija otrais Eiropas Ķimikāliju aģentūras darbības gads;

               C.

               tā kā 2010. gada 5. maijā Parlaments sniedza Eiropas Ķimikāliju aģentūras izpilddirektoram apstiprinājumu par aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           pievērsa uzmanību Revīzijas palātas konstatējumam par pamatdarbības kavēšanos, ko izraisīja IT sistēmas ieviešanas grūtības un kvalificētu darbinieku trūkums,

                           —

                           pauda gandarījumu par veiksmīgu Aģentūras pirmo darbības gadu, ņemot vērā, ka par tās budžeta pārvaldību 2007. gadā bija atbildīga Komisija (Uzņēmējdarbības un rūpniecības ģenerāldirektorāts);

               D.

               tā kā Aģentūras 2009. finanšu gada budžets bija EUR 70 400 000, t. i., par 6 % lielāks nekā 2008. finanšu gadā,

               1.

               norāda, ka 2008. gadā Aģentūras finansējumu nodrošināja Komisijas subsīdija EUR 62 200 000 apmērā saskaņā ar Finanšu regulas 185. pantu un mazākā mērā – uzņēmumu maksa par ķīmisko vielu reģistrēšanu, kuru paredz REACH regula (Regula (EK) Nr. 1907/2006);

               2.

               uzsver, ka Aģentūras ienākumus 2009. gadā galvenokārt veidoja ikgadējā subsīdija no Savienības vispārējā budžeta, kura palielinājusies par EUR 4 000 000 salīdzinājumā ar 2008. gadu (EUR 62 600 000), un ieņēmumi no iekasētajiem maksājumiem EUR 2 200 000 apmērā; norāda, ka ieņēmumus no REACH IT maksājumiem nodrošina uzņēmumi, kuriem saskaņā ar REACH regulu ir jāveic reģistrācija un paziņošana;

               3.

               konstatē, ka palielinājumu 3. sadaļā (darbības izdevumi) galvenokārt izraisa programmatūras izstrādes izmaksu pieaugums, jo ir bijuši vajadzīgi ievērojami ieguldījumi, lai pilnveidotu REACH IT sistēmas arhitektūru un turpinātu izstrādāt instrumentu visaptverošu ķīmiskās drošības novērtējumu un plašu ķīmiskās drošības pārskatu sagatavošanai;

               4.

               šajā sakarībā pieņem zināšanai, ka 29 % (EUR 20 000 000) no kopējām apropriācijām Aģentūra ir pārnesusi uz nākamo gadu to līgumu dēļ, kuri līdz 2009. gada beigām vēl nebija noslēgti lielākajos projektos, kas saistīti ar gatavošanos pirmajam reģistrācijas termiņam; iesaka samazināt pārnesto līdzekļu īpatsvaru, lai tiktu ievērots gada pārskata princips;

      Darbības rādītāji

               5.

               pauž gandarījumu par to, ka Aģentūra Revīzijas palātas 2009. gada ziņojumam pievienotajā tabulā ir salīdzinājusi 2009. gada un 2008. gada darbību, kas ļauj budžeta izpildes apstiprinātājiestādei efektīvāk izvērtēt tās darbību pa gadiem; norāda, ka Aģentūra ir palielinājusi pabeigto reģistrācijas lietu skaitu (2009. gadā 500 un 2008. gadā 70) un informācijas pieprasījumu skaitu (2009. gadā 1 000 un 2008. gadā 250); turklāt norāda, ka ir palielinājies gan pabeigto atbilstības pārbaužu skaits (2009. gadā 14 un 2008. gadā 1), gan saskaņotas klasifikācijas un marķējuma priekšlikumu skaits (2009. gadā 30 un 2008. gadā 14);

               6.

               pauž gandarījumu par veiksmīgu Aģentūras otro darbības gadu, ņemot vērā, ka par tās budžeta pārvaldību 2007. gadā bija atbildīga Komisija (Uzņēmējdarbības un rūpniecības ģenerāldirektorāts); īpaši uzsver, ka sekmīgo un salīdzinoši ātro Aģentūras izveidi galvenokārt veicināja atbildīgā ģenerāldirektorāta prasmīgais atbalsts, pieredzes apmaiņa ar līdzīgām aģentūrām un uzņēmējas valsts sniegtais spēcīgais atbalsts;

               7.

               atzinīgi vērtē Aģentūras centienus vairāk ņemt vērā klientu vajadzības un uzlabot atsauksmju procedūras; īpaši atzinīgi vērtē to, ka Aģentūra 2009. gadā ir veikusi ieinteresēto personu aptauju un palielinājusi palīdzības pasākumus nozares uzņēmumiem (piemēram, piedāvājot telefoniskas konsultācijas vadošajām reģistrētajām struktūrām, seminārus, tīkla sanāksmes, sabiedriskās apspriešanas utt.);

               8.

               prasa Revīzijas palātai veikt Aģentūras darbības rezultātu revīzijas;

      Apropriāciju pārnešana

               9.

               aicina Aģentūru turpināt uzlabot savu iepirkumu un budžeta izpildes plānošanu un uzraudzību, lai samazinātu pārnesto apropriāciju īpatsvaru; norāda, ka Revīzijas palāta konstatēja EUR 20 000 000 (29 % apropriāciju) pārnešanu uz 2010. budžeta gadu un ka aptuveni 88 % no šīs summas attiecas uz pasākumiem, kas vēl nav īstenoti (bet dažos gadījumos uz precēm, kas vēl nav saņemtas) līdz gada beigām; turklāt norāda, ka 5 % apropriāciju (EUR 3 000 000) tika atcelti;

               10.

               tomēr atzinīgi vērtē Aģentūras apņemšanos saistību apropriāciju pārnešanu 2010. gadā samazināt zem 20 % līmeņa un atcelto apropriāciju līmeni ievērojami samazināt salīdzinājumā ar 2008. gadu; attiecīgi aicina Aģentūru informēt budžeta izpildes apstiprinātājiestādi par šajā sakarā veiktajiem pasākumiem;

      Cilvēkresursi

               11.

               konstatē, ka salīdzinājumā ar 2008. gadu kopējais amatu sarakstā iekļauto amatvietu skaits ir palielinājies par 47 %; atzinīgi vērtē to, ka gada beigās bija aizpildīti 90 % no Aģentūras amatu sarakstā paredzētajām amatvietām; tomēr atgādina, ka ir svarīgi, lai Aģentūra pastāvīgi uzraudzītu budžeta un darbā pieņemšanas plāna īstenošanu;

      Iekšējā revīzija

               12.

               atzinīgi vērtē to, ka Aģentūra ir izveidojusi iekšējās revīzijas struktūru (IRS), kuras uzdevums ir veikt iekšējās revīzijas un konsultēt izpilddirektoru jautājumos, kas saistīti ar riska pārvaldību un kontroles sistēmām, šai nolūkā sniedzot neatkarīgus atzinumus un ieteikumus;

               13.

               apliecina, ka Iekšējās revīzijas dienests (IRD) 2009. gada 1. decembrī ir iesniedzis galīgo stratēģisko revīzijas plānu 2010.–2012. gadam (secīgi izstrādāts trim gadiem un reizi gadā atjaunināts); tādēļ aicina Aģentūras izpilddirektoru informēt budžeta izpildes apstiprinātājiestādi par šī revīzijas plāna saturu;

               14.

               aicina Aģentūru informēt budžeta izpildes apstiprinātājiestādi par pasākumiem, kas veikti, lai uzlabotu kontroles sistēmu, šai nolūkā stiprinot finanšu aprites sistēmas, darbplūsmas, revīzijas, rīcības plānus un riska novērtēšanu;

               15.

               mudina Aģentūru efektīvi nodrošināt, lai:

                           —

                           būtu ieviesti visi finansēšanas lēmumiem vajadzīgie komponenti (piemēram, Aģentūras darba programmas un finansiālu lēmumu standartparaugi),

                           —

                           katrā organizācijas līmenī tiktu pienācīgi definēta un apstrādāta nepieciešamā informācija,

                           —

                           darba programmā būtu norādīti visi no budžeta nodrošinātie līdzekļi,

                           —

                           finanšu procedūru dokumentācija un pārbaudes saraksti tiktu pabeigti un atjaunināti;

               16.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (6) par aģentūru darbību, finanšu pārvaldību un kontroli.

      (1)  OV C 338, 14.12.2010., 34. lpp.

      (2)  OV L 248, 16.9.2002., 1. lpp.

      (3)  OV L 396, 30.12.2006., 1. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 146. lpp.

      (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).


title: Padomes Lēmums (1999. gada 29. aprīlis) par Nolīguma slēgšanu, ar ko groza Nolīgumu par zinātnisko un tehnisko sadarbību starp Eiropas Kopienu un Austrāliju

text:
Svarīgs juridisks paziņojums

|

31999D0510

Oficiālais Vēstnesis L 195 , 28/07/1999 Lpp. 0031 - 0031

		Padomes Lēmums(1999. gada 29. aprīlis)par Nolīguma slēgšanu, ar ko groza Nolīgumu par zinātnisko un tehnisko sadarbību starp Eiropas Kopienu un Austrāliju(1999/510/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 130.m pantu saistībā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],(1) tā kā Padome ar 1994. gada 27. jūnija [2] lēmumu apstiprināja noslēgto Nolīgumu par zinātnisko un tehnisko sadarbību starp Eiropas Kopienu un Austrāliju;(2) tā kā Padome ar 1998. gada 24. septembra lēmumu pilnvaroja Komisiju saskaņā ar procedūru, kas noteikta Nolīguma 11. panta 2. punktā, vest sarunas par iepriekšminētā Nolīguma grozījumiem tikai tiktāl, cik tie attiecas uz Nolīguma 4. pantā minētajām sadarbības jomām;(3) tā kā Padome ar 1999. gada 29. marta lēmumu pilnvaroja grozošā Nolīguma parakstīšanu;(4) tā kā būtu jāapstiprina grozošais Nolīgums,IR PIEŅĒMUSI ŠĀDU LĒMUMU.1. pantsAr šo tiek apstiprināts Nolīgums, ar ko groza Nolīgumu par zinātnisko un tehnisko sadarbību starp Eiropas Kopienu un Austrāliju.Grozošā nolīguma teksts ir pievienots šim lēmumam.2. pantsSaskaņā ar 11. pantu Nolīgumā par zinātnisko un tehnisko sadarbību starp Eiropas Kopienu un Austrāliju, Padomes priekšsēdētājs sniedz paziņojumu par to, ka Kopiena ir izpildījusi procedūras, lai pievienotais grozošais nolīgums varētu stāties spēkā.Luksemburgā, 1999. gada 29. aprīlīPadomes vārdā —priekšsēdētājsW. Müller[1] Atzinums sniegts 1999. gada 14. aprīlī (Oficiālajā Vēstnesī vēl nav publicēts).[2] OV L 188, 22.7.1994., 17. lpp.--------------------------------------------------


title: Politikas un drošības komitejas Lēmums (KĀDP) 2015/955 (2015. gada 16. jūnijs) par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu EUTM MALI/3/2014 (EUTM MALI/2/2015)

text:
               20.6.2015

               LV

               Eiropas Savienības Oficiālais Vēstnesis

               L 156/20

         POLITIKAS UN DROŠĪBAS KOMITEJAS LĒMUMS (KĀDP) 2015/955
   (2015. gada 16. jūnijs)
   par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu EUTM MALI/3/2014 (EUTM MALI/2/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
   tā kā:

               (1)

               Saskaņā ar Lēmuma 2013/34/KĀDP 5. panta 1. punktu Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgus lēmumus par EUTM Mali politisko kontroli un stratēģisko vadību, tostarp pieņemt lēmumus par nākamo ES misijas komandieru iecelšanu amatā.

               (2)

               PDK 2014. gada 9. oktobrī pieņēma Lēmumu EUTM MALI/3/2014 (2), ar ko par ES misijas EUTM Mali komandieri tika iecelts brigādes ģenerālis Alfonso GARCÍA-VAQUERO PRADAL.

               (3)

               Vācija 2015. gada 17. martā ieteica par jauno ES misijas EUTM Mali komandieri iecelt brigādes ģenerāli Franz Xaver PFRENGLE, kurš aizstātu brigādes ģenerāli Alfonso GARCÍA-VAQUERO PRADAL.

               (4)

               ES Militārā komiteja ir atbalstījusi minēto ieteikumu.

               (5)

               Tāpēc Lēmums EUTM MALI/3/2014 būtu jāatceļ.

               (6)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Franz Xaver PFRENGLE no 2015. gada 28. jūlija tiek iecelts par ES misijas komandieri Eiropas Savienības militārajā misijai, lai palīdzētu Mali bruņoto spēku apmācībā (EUTM MALI).
   2. pants
   Ar šo tiek atcelts Lēmums EUTM MALI/3/2014.
   3. pants
   Šis lēmums stājas spēkā 2015. gada 28. jūlijā.

      Briselē, 2015. gada 16. jūnijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 14, 18.1.2013., 19. lpp.

      (2)  Politikas un drošības komitejas Lēmums EUTM MALI/3/2014 (2014. gada 9. oktobris) par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM MALI) (OV L 300, 18.10.2014., 49. lpp.).


title: Padomes Lēmums (1985. gada 27. jūnijs) par Konvencijas par Reinas aizsardzību pret ķīmisko piesārņojumu IV pielikuma papildināšanu attiecībā uz kadmiju

text:
Svarīgs juridisks paziņojums

|

31985D0336

Oficiālais Vēstnesis L 175 , 05/07/1985 Lpp. 0036 - 0039 Speciālizdevums somu valodā: Nodaļa 11 Sējums 11 Lpp. 0221  Speciālizdevums spāņu valodā: Nodaļa 15 Sējums 6 Lpp. 0005  Speciālizdevums zviedru valodā: Nodaļa 11 Sējums 11 Lpp. 0221  Speciālizdevums portugāļu valodā Nodaļa 15 Sējums 6 Lpp. 0005

		Padomes Lēmums(1985. gada 27. jūnijs)par Konvencijas par Reinas aizsardzību pret ķīmisko piesārņojumu IV pielikuma papildināšanu attiecībā uz kadmiju(85/336/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 235. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu,tā kā ar Padomes 1977. gada 25. jūlija Lēmumu 77/586/EEK [3] Kopiena apstiprinājusi Konvenciju par Reinas aizsardzību pret ķīmisko piesārņojumu, turpmāk tekstā – "Ķīmiskā piesārņojuma konvencija", un Bernē 1963. gada 29. aprīlī parakstītā nolīguma papildnolīgumu par Starptautisko komisiju Reinas aizsardzībai pret piesārņojumu, turpmāk tekstā – "Starptautiskā komisija";tā kā saskaņā ar Ķīmiskā piesārņojuma konvencijas 5. pantu Starptautiskā komisija ierosina robežlielumus dažu vielu izplūdei Reinas baseina virszemes ūdeņos, grozot Ķīmiskā piesārņojuma konvencijas IV pielikumu; tā kā saskaņā ar Ķīmiskā piesārņojuma konvencijas 14. pantu ir vajadzīga Līgumslēdzēju pušu vienprātīga piekrišana, lai attiecīgie grozījumi stātos spēkā;tā kā Starptautiskā komisija noteikusi robežlielumus kadmijam priekšlikuma veidā, kas paredzēts Ķīmiskā piesārņojuma konvencijas IV pielikuma papildināšanai;tā kā Direktīva 83/513/EEK [4] nosaka robežlielumus kadmija izplūdēm Kopienas ūdens vidē; tā kā šie robežlielumi ir identiski ar robežlielumiem, kas noteikti Starptautiskās komisijas priekšlikumā;tā kā vēlams, lai Kopiena kā Ķīmiskā piesārņojuma konvencijas Līgumslēdzēja puse pieņemtu iepriekšminēto priekšlikumu,IR PIEŅĒMUSI ŠO LĒMUMU.1. pantsAr šo Eiropas Ekonomikas kopienas vārdā ir pieņemts Starptautiskās komisijas Reinas aizsardzībai pret ķīmisko piesārņojumu priekšlikums, kas paredzēts Konvencijas par Reinas aizsardzību pret ķīmisko piesārņojumu IV pielikuma papildināšanai attiecībā uz kadmiju.Priekšlikuma teksts ir pievienots šim lēmumam.2. pantsPadomes priekšsēdētājs saskaņā ar Ķīmiskā piesārņojuma konvencijā noteiktajām procedūrām paziņos Šveices Konfederācijas valdībai par 1. pantā minētā priekšlikuma pieņemšanu.Luksemburgā, 1985. gada 27. jūnijāPadomes vārdā —priekšsēdētājsA. Biondi[1] OV C 16, 17.1.1985., 7. lpp.[2] OV C 94, 15.4.1985., 131. lpp.[3] OV L 240, 19.9.1977., 35. lpp.[4] OV L 291, 24.10.1983., 1. lpp.--------------------------------------------------


title: Padomes Lēmums (ES) 2016/381 (2016. gada 14. marts) par nostāju, kas Eiropas Savienības vārdā jāieņem Parīzes Saprašanās memoranda par ostas valsts kontroli Ostas valsts kontroles komitejā

text:
               17.3.2016

               LV

               Eiropas Savienības Oficiālais Vēstnesis

               L 72/53

         PADOMES LĒMUMS (ES) 2016/381
   (2016. gada 14. marts)
   par nostāju, kas Eiropas Savienības vārdā jāieņem Parīzes Saprašanās memoranda par ostas valsts kontroli Ostas valsts kontroles komitejā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. pantu un 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Kuģošanas drošību, jūras drošību, piesārņojuma novēršanu un dzīves un darba apstākļus uz kuģiem var efektīvi uzlabot, krasi samazinot standartiem neatbilstošu kuģu skaitu ūdeņos, kas ir dalībvalstu jurisdikcijā, stingri piemērojot attiecīgās konvencijas, starptautiskus kodeksus un rezolūcijas.

               (2)

               Lai gan karoga valsts ir galvenā atbildīgā par kuģu atbilstības starptautiskiem standartiem attiecībā uz drošību, drošumu, piesārņojuma novēršanu un dzīves un darba apstākļiem uz kuģa uzraudzību, kuģa sabiedrība ir atbildīga par kuģa un tā aprīkojuma stāvokļa uzturēšanu pēc apsekojuma, nodrošinot, lai kuģis atbilstu tam piemērojamām konvenciju prasībām. Tomēr vairākas karoga valstis ir pieļāvušas nopietnus trūkumus, jo nav ieviesušas un piemērojušas minētos starptautiskos standartus.

               (3)

               Tādēļ – kā otra iespēja novērst standartiem neatbilstīgu kuģošanu – atbilstības starptautiskiem standartiem attiecībā uz drošību, drošumu, piesārņojuma novēršanu un dzīves un darba apstākļiem uz kuģiem uzraudzība būtu jānodrošina arī ostas valstīm, tajā pašā laikā izprotot, ka ostas valsts kontroles inspekcija nav apsekojums un ka attiecīgās inspekciju veidlapas nav sertifikāti, kas apliecina kuģošanas spēju. Vienota pieeja ar mērķi nodrošināt, ka Savienības piekrastes dalībvalstis efektīvi piemēro minētos starptautiskos standartus kuģiem, kas kuģo to jurisdikcijā esošajos ūdeņos un ienāk to ostās, ļautu izvairīties no konkurences izkropļojumiem.

               (4)

               Eiropas Parlamenta un Padomes Direktīvā 2009/16/EK (1) ir noteikts Savienības ostas valsts kontroles režīms, pārformulējot un pastiprinot iepriekšējos Savienības tiesību aktus, kuri šajā jomā ir spēkā kopš 1995. gada. Savienības režīma pamatā ir Parīzes Saprašanās memoranda par ostas valsts kontroli (“Parīzes SM”) jau esošā struktūra; memorands parakstīts Parīzē 1982. gada 26. janvārī.

               (5)

               Attiecībā uz Savienības dalībvalstīm Direktīva 2009/16/EK efektīvi saskaņo konkrētas Parīzes SM procedūras, instrumentus un darbības ar Savienības tiesību aktu darbības jomu. Saskaņā ar minēto direktīvu konkrēti lēmumi, ko pieņem Parīzes SM attiecīgā kompetentā iestāde, kļūst saistoši Savienības dalībvalstīm.

               (6)

               Parīzes SM Ostas valsts kontroles komitejas (“OVKK”) sanāksmes notiek reizi gadā, un apspriežu laikā tiek pieņemti lēmumi par konkrētiem jautājumiem, kuriem ir juridiskas sekas.

               (7)

               Ievērojot Līguma par Eiropas Savienības darbību (LESD) 218. panta 9. punktu, nostāja, kas Savienības vārdā jāieņem ar nolīgumu izveidotā struktūrā, ja minētā struktūra ir tiesīga pieņemt lēmumus ar juridiskām sekām, ir jāpieņem ar Padomes lēmumu pēc Komisijas priekšlikuma.

               (8)

               Tā kā Parīzes SM iekšējie noteikumi apgrūtina iespēju noteikt nostāju, kas saskaņā ar LESD 218. panta 9. punktu Savienības vārdā laicīgi jāieņem attiecībā uz katru atsevišķu OVKK sanāksmi, šajā gadījumā ir efektīvi šādu nostāju noteikt vairākiem gadiem, kurā tiek ietverti vadošie principi un norādījumi kopā ar tās ikgadējām specifikācijām. Tajā pašā laikā lielākā daļa no atsevišķajās OVKK sanāksmēs apspriestajiem tematiem skar ostas valsts kontroles jautājumus un parasti uz tiem attiecas viens Savienības tiesību akts, proti, Direktīva 2009/16/EK. Konkrētajos apstākļos tas attiecas uz Parīzes SM, tāpēc ir iespējams noteikt vispārēju nostāju, kas Savienības vārdā jāieņem vairākās no minētajām sanāksmēm.

               (9)

               Savienība nav Parīzes SM līgumslēdzēja puse. Tāpēc Padomei ir jāpilnvaro dalībvalstis rīkoties saskaņā ar nostāju, kas jāieņem Savienības vārdā, un dot savu piekrišanu uzņemties saistības, kas izriet no OVKK pieņemtajiem lēmumiem.

               (10)

               Ir apstiprinājies, ka pašreizējai metodei, ar kuru sagatavo karoga valstu balto, pelēko un melno sarakstu, ir nesamērīgas un neparedzētas sekas attiecībā uz karoga valstīm, kurām ir neliela flote. Tajā pašā laikā virzība alternatīvas aprēķināšanas metodes izstrādē ir lēna. Tāpēc ir svarīgi ātri izstrādāt alternatīvu metodi, lai nodrošinātu taisnīgumu.

               (11)

               Parīzes SM efektivitātes un sekmīgas darbības nodrošināšanā ļoti svarīgas ir tehniskas apspriedes un sadarbība ar Parīzes SM trešo valstu dalībniekiem OVKK.

               (12)

               Šim lēmumam būtu jāaptver laikposms no 2016. līdz 2019. gadam,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem Parīzes SM gadskārtējā OVKK sanāksmē, ja minētā struktūra ir tiesīga pieņemt lēmumus ar juridiskām sekām, ir izklāstīta I pielikumā.
   2. pants
   Nostājas, kas Savienības vārdā jāieņem Parīzes SM gadskārtējā OVKK sanāksmē, ikgadējā specifikācija notiek saskaņā ar II pielikumu.
   3. pants
   Dalībvalstis, kurām Parīzes SM ir saistošs, rīkojas saskaņā ar nostāju, kas jāieņem Savienības vārdā, kā minēts 1. pantā, kopīgi rīkojoties Savienības interesēs.
   4. pants
   Šis lēmums stājas spēkā 2016. gada 1. aprīlī.
   Tas zaudē spēku 2019. gada 31. decembrī.

      Briselē, 2016. gada 14. martā

            Padomes vārdā –

            priekšsēdētājs

         M.H.P. VAN DAM

      (1)  Eiropas Parlamenta un Padomes Direktīva 2009/16/EK (2009. gada 23. aprīlis) par ostas valsts kontroli (OV L 131, 28.5.2009., 57. lpp.).

      I PIELIKUMS

         NOSTĀJA, KAS SAVIENĪBAS VĀRDĀ JĀIEŅEM PARĪZES SAPRAŠANĀS MEMORANDA PAR OSTAS VALSTS KONTROLI OSTAS VALSTS KONTROLES KOMITEJĀ

         Pamatprincipi

      Saistībā ar Parīzes SM OVKK dalībvalstis, kurām Parīzes SM ir saistošs, kopīgi rīkojoties Savienības interesēs:

                  a)

                  rīkojas atbilstīgi mērķiem, kas paredzēti Direktīvā 2009/16/EK, jo īpaši, lai uzlabotu kuģošanas drošību, jūras drošību, piesārņojuma novēršanu un dzīves un darba apstākļus uz kuģiem, krasi samazinot standartiem neatbilstošu kuģu skaitu, stingri piemērojot attiecīgās konvencijas, starptautiskos kodeksus un rezolūcijas;

                  b)

                  veicina Parīzes SM locekļu vienotas pieejas īstenošanu attiecībā uz starptautisko standartu efektīvu piemērošanu kuģiem, kas kuģo to jurisdikcijā esošajos ūdeņos un ienāk to ostās;

                  c)

                  sadarbojas Parīzes SM ietvaros, lai panāktu visaptverošu inspekciju sistēmu un inspekciju slogu sadalītu vienlīdzīgi, jo īpaši, pieņemot gadskārtējās inspekciju saistības, kas izstrādātas saskaņā ar Parīzes SM 11. pielikumā izklāstīto metodi, par kuru panākta vienošanās;

                  d)

                  strādā Parīzes SM ietvaros, lai nodrošinātu attiecīgu kompetento iestāžu darbību, kurās kuģu inspekcijai ir norīkots, piemēram, pieņemot darbā, nepieciešamais darbinieku, jo īpaši kvalificētu inspektoru, skaits;

                  e)

                  nodrošina, ka saistībā ar Parīzes SM pieņemtie pasākumi atbilst starptautiskajām tiesībām un jo īpaši attiecīgajām konvencijām, starptautiskiem kodeksiem un rezolūcijām, kas attiecas uz kuģošanas drošību, jūras drošību, piesārņojuma novēršanu un dzīves un darba apstākļiem uz kuģiem;

                  f)

                  veicina kopēju pieeju izstrādi ar citām struktūrām, kuras veic ostas valsts kontroli;

                  g)

                  nodrošina saskaņotību ar citām Savienības politikas jomām, jo īpaši ārējo attiecību, drošības, vides un citām jomām.

         Ievirzes

      Dalībvalstis, kurām Parīzes SM ir saistošs, kopīgi rīkojoties Savienības interesēs, cenšas atbalstīt šādas Parīzes SM darbības:

                  A.

                  Nolūkā nodrošināt pienācīgu ikgadējo Savienības ostas valsts kontroles režīma darbību saskaņā ar Direktīvu 2009/16/EK tiek pieņemti:

                              1)

                              turpmāk minētie kuģa riska profila elementi, ko izmanto, lai izvēlētos kuģus inspekcijai:

                                          a)

                                          baltais, pelēkais un melnais karogu saraksts saskaņā ar formulu, ko izstrādājis Parīzes SM un kas izklāstīta Komisijas Regulas (ES) Nr. 801/2010 (1) pielikumā;

                                          b)

                                          atzīto organizāciju darbības saraksts saskaņā ar metodiku, kas tika pieņemta OVKK 37. sesijā 2004. gada maijā (darba kārtības 4.5.2. punkts);

                                          c)

                                          trūkumu un aizturēšanas vidējie rādītāji sabiedrības darbības formulai, pamatojoties uz Komisijas Regulas (ES) Nr. 802/2010 (2) pielikumu;

                              2)

                              izmaiņas vai atjauninājumi Parīzes SM procedūrās un pamatnostādnēs ar tiesiskām sekām, kas atbilst Direktīvā 2009/16/EK paredzētajiem mērķiem, proti, lai uzlabotu kuģošanas drošību, jūras drošību, piesārņojuma novēršanu un dzīves un darba apstākļus uz kuģiem.

                  B.

                  Pēc iespējas drīz izstrādā alternatīvu metodi, ar kuru sagatavo karoga valstu balto, pelēko un melno sarakstu, lai nodrošinātu tās taisnīgumu, neatkarīgi no flotes lieluma.

         (1)  Komisijas Regula (ES) Nr. 801/2010 (2010. gada 13. septembris), ar ko īsteno Eiropas Parlamenta un Padomes Direktīvas 2009/16/EK 10. panta 3. punktu attiecībā uz karoga valsts kritērijiem (OV L 241, 14.9.2010., 1. lpp.).

         (2)  Komisijas Regula (ES) Nr. 802/2010 (2010. gada 13. septembris), ar ko īsteno Eiropas Parlamenta un Padomes Direktīvas 2009/16/EK 10. panta 3. punktu un 27. pantu attiecībā uz sabiedrību darbības līmeni (OV L 241, 14.9.2010., 4. lpp.).

      II PIELIKUMS

         NOSTĀJAS, KAS SAVIENĪBAS VĀRDĀ JĀIEŅEM PARĪZES SAPRAŠANĀS MEMORANDA PAR OSTAS VALSTS KONTROLI OSTAS VALSTS KONTROLES KOMITEJĀ, IKGADĒJĀS SPECIFIKĀCIJAS

      Pirms katras Parīzes SM OVKK gadskārtējās sanāksmes veic vajadzīgos pasākumus, lai nostājā, ko paredzēts paust Savienības vārdā, tiktu ņemta vērā visa attiecīgā informācija, kas nosūtīta Eiropas Komisijai, kā arī visi apspriežamie dokumenti, kas ietilpst Savienības kompetencē saskaņā ar pamatprincipiem un ievirzēm, kas izklāstītas I pielikumā.
      Šajā nolūkā un balstoties uz minēto informāciju, Komisijas dienesti pietiekošā laikā pirms OVKK sanāksmes Padomei vai tās darba sagatavošanas struktūrām izskatīšanai un apstiprināšanai nosūta sagatavošanas dokumentu, kurā izklāstīta sīkāka informācija par paredzēto Savienības nostāju.


title: 2009/805/EK: Padomes Lēmums ( 2009. gada 19. oktobris ) par to, lai noslēgtu Nolīgumu starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu

text:
               4.11.2009

               LV

               Eiropas Savienības Oficiālais Vēstnesis

               L 288/22

      PADOMES LĒMUMS

   (2009. gada 19. oktobris)
   par to, lai noslēgtu Nolīgumu starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu
   (2009/805/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. un 133. pantu un 152. panta 4. punkta b) apakšpunktu saistībā ar 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:

               (1)

               Komisija Kopienas vārdā ir apspriedusi Nolīgumu starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu.

               (2)

               Šis nolīgums līdz ar tā Nobeiguma aktu Kopienas vārdā tika parakstīts 2008. gada 23. decembrī, ņemot vērā tā noslēgšanu, saskaņā ar Padomes Lēmumu 2008/979/EK (1).

               (3)

               Šis nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu (2), līdz ar deklarāciju, kas pievienota tā Nobeiguma aktam.
   2. pants
   Padomes priekšsēdētājs Kopienas vārdā sniedz Nolīguma 2. pantā paredzēto paziņojumu (3).
   3. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2009. gada 19. oktobrī

            Padomes vārdā –

            priekšsēdētājs

         E. ERLANDSSON

      (1)  OV L 352, 31.12.2008., 23. lpp.

      (2)  OV L 352, 31.12.2008., 24. lpp.

      (3)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: EBTA Uzraudzības iestādes Lēmums Nr. 02/10/COL ( 2010. gada 5. janvāris ) par Norvēģijas statusu saistībā ar infekciozo hematopoētisko nekrozi un vīrusu hemorāģisko septicēmiju un EBTA Uzraudzības iestādes 2008. gada 21. maija Lēmuma Nr. 302/08/COL atcelšanu

text:
               24.6.2010

               LV

               Eiropas Savienības Oficiālais Vēstnesis

               L 157/16

         EBTA UZRAUDZĪBAS IESTĀDES LĒMUMS
   Nr. 02/10/COL
   (2010. gada 5. janvāris)
   par Norvēģijas statusu saistībā ar infekciozo hematopoētisko nekrozi un vīrusu hemorāģisko septicēmiju un EBTA Uzraudzības iestādes 2008. gada 21. maija Lēmuma Nr. 302/08/COL atcelšanu
   EBTA UZRAUDZĪBAS IESTĀDE,
   ŅEMOT VĒRĀ Līgumu par Eiropas Ekonomikas zonu un jo īpaši tā 109. pantu un 1. protokolu,
   ŅEMOT VĒRĀ Līgumu starp EBTA valstīm par Uzraudzības iestādes un Tiesas izveidošanu un jo īpaši tā 5. panta 2. punkta d) apakšpunktu un 1. protokolu,
   ŅEMOT VĒRĀ EEZ līguma I pielikuma I nodaļas 4.1.5.a punktā minēto tiesību aktu,
   Padomes Direktīva 2006/88/EK (2006. gada 24. oktobris) par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1),
   kurš pielāgots ar EEZ līguma 1. protokolu, un jo īpaši minētā tiesību akta 50. pantu,
   tā kā:
   Norvēģija 1994. gada 3. maija vēstulē iesniedza atbilstīgus attaisnojumus, lai attiecībā uz infekciozo hematopoētisko nekrozi (IHN) un vīrusu hemorāģisko septicēmiju (VHS) piešķirtu apstiprinātas zonas statusu savai teritorijai, kā arī valsts noteikumus, kas nodrošina atbilstību nosacījumiem, kuri jāievēro apstiprinātā statusa saglabāšanai.
   Ar Iestādes Lēmumu Nr. 71/94/COL Norvēģija tika atzīta par apstiprinātu kontinentālu un piekrastes zonu zivīm attiecībā uz IHN un VHS. Pēc paziņojuma par VHS uzliesmojumu Norvēģijas Møre og Romsdal apgabalā 2007. gada 26. novembrī Lēmums Nr. 71/94/COL, kurā jaunākie grozījumi izdarīti ar EBTA Uzraudzības iestādes Lēmumu Nr. 244/02/COL, tika atcelts ar Lēmumu Nr. 302/08/COL, ar kuru noteica, ka minētā lēmuma pielikumā norādītās Norvēģijas daļas atzītas par apstiprinātu kontinentālu zonu un apstiprinātu piekrastes zonu zivīm attiecībā uz IHN un VHS.
   2008. gada 11. jūlijā tika apstiprināts VHS uzliesmojums Norvēģijas Storfjorden piekrastes apgabalos. Norvēģijas kompetentā iestāde ir informējusi Iestādi par pasākumiem, kas veikti slimības izskaušanai un tās izplatības novēršanai.
   Iestāde ir novērtējusi informāciju, ko tai iesniedza Norvēģijas kompetentā iestāde, un šajā posmā šķiet, ka veiktie pasākumi ir atbilstīgi. Turklāt Iestāde ir apspriedusi jautājumu ar Eiropas Komisiju, un Norvēģijā nav notikušas izmaiņas attiecībā uz IHN.
   Iestāde uzskata, ka Norvēģija, izņemot pielikumā minētos apgabalus, joprojām būtu jāatzīst par apstiprinātu kontinentālu zonu un apstiprinātu piekrastes zonu zivīm attiecībā uz IHN un VHS.
   Šajā lēmumā paredzētie pasākumi ir saskaņā ar atzinumu, ko sniegusi EBTA Veterinārijas komiteja, kas palīdz EBTA Uzraudzības iestādei,
   IR PIEŅĒMUSI ŠO LĒMUMU.
   1. pants
   Norvēģija, izņemot pielikumā minētos apgabalus, tiek atzīta par apstiprinātu kontinentālu zonu un apstiprinātu piekrastes zonu zivīm attiecībā uz IHN un VHS.
   2. pants
   Ar šo tiek atcelts EBTA Uzraudzības iestādes 2008. gada 21. maija Lēmums Nr. 302/08/COL par Norvēģijas statusu attiecībā uz infekciozo hematopoētisko nekrozi un vīrusu hemorāģisko septicēmiju.
   3. pants
   Šis lēmums stājas spēkā 2010. gada 5. janvārī.
   4. pants
   Šis lēmums ir adresēts Norvēģijas Karalistei.
   5. pants
   Autentisks ir tikai teksts angļu valodā.

      Briselē, 2010. gada 5. janvārī

            EBTA Uzraudzības iestādes vārdā –

            Kolēģijas loceklis

         Kurt JÄGER

            direktors

         Xavier LEWIS

      (1)  OV L 328, 24.11.2006., 14. lpp.

      PIELIKUMS
      IHN
      Norvēģija, izņemot Grense Jacobselv un Pasvik upes un starp tām esošo upju sateces baseinu Norvēģijas daļu un saistīto piekrastes reģionu.
      VHS
      Norvēģija, izņemot:

                  1.

                     Grense Jacobselv un Pasvik upes un starp tām esošo upju sateces baseinu Norvēģijas daļu un saistīto piekrastes reģionu.

                  2.

                  Norvēģija, izņemot Storfjorden piekrastes apgabalus (Ørskog, Sykkylven, Stordal, Stranda un Norddal pašvaldībās), kas rietumos norobežoti ar līniju, kura novilkta starp Røneset, kas atrodas Sykkylven pašvaldībā, un Giljeneset, kas atrodas Ørskog pašvaldībā. Austrumos no līnijas viss fjords ir izslēgts, tostarp plūdmaiņas līnija, sauszemē esošās akvakultūras saimniecības, kas ražošanā izmanto jūras ūdeni, un fjordā esošo akvakultūras saimniecību sauszemes bāzes un krastmalas. Ūdens sateces baseinu daļas, kuru estuārs atrodas robežzonā un kurās notiek anadromo zivju augšupēja migrācija, un jebkura kultivēšanas iekārta ūdens sateces anadromajā daļā arī ir izslēgtas no atzīšanas par apstiprinātu zonu.


title: Eiropas Parlamenta Lēmums (ES) 2016/1581 (2016. gada 28. aprīlis) par Eiropas GNSS aģentūras 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/387

         EIROPAS PARLAMENTA LĒMUMS (ES) 2016/1581
   (2016. gada 28. aprīlis)
   par Eiropas GNSS aģentūras 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas GNSS aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas GNSS aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0080/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 22. septembra Regulu (ES) Nr. 912/2010, ar ko izveido Eiropas Globālās navigācijas satelītu sistēmas (GNSS) aģentūru, atceļ Padomes Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi un groza Eiropas Parlamenta un Padomes Regulu (EK) Nr. 683/2008 (4), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0112/2016),

               1.

               konstatē, ka Eiropas GNSS aģentūras galīgie gada pārskati ir tādi, kā norādīts Revīzijas palātas ziņojuma pielikumā;

               2.

               apstiprina Eiropas GNSS aģentūras 2014. finanšu gada pārskatus;

               3.

               uzdod priekšsēdētājam šo lēmumu nosūtīt Eiropas GNSS aģentūras izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 353. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 276, 20.10.2010., 11. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2014/39/ES: Komisijas Lēmums ( 2014. gada 27. janvāris ), ar ko apstiprina Grieķijas dalību ciešākā sadarbībā attiecībā uz tiesību aktiem, kas piemērojami laulības šķiršanai un laulāto atšķiršanai

text:
               28.1.2014

               LV

               Eiropas Savienības Oficiālais Vēstnesis

               L 23/41

      KOMISIJAS LĒMUMS

   (2014. gada 27. janvāris),
   ar ko apstiprina Grieķijas dalību ciešākā sadarbībā attiecībā uz tiesību aktiem, kas piemērojami laulības šķiršanai un laulāto atšķiršanai
   (2014/39/ES)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 328. panta 1. punktu un 331. panta 1. punktu,
   ņemot vērā Padomes 2010. gada 12. jūlija Lēmumu 2010/405/ES, ar kuru atļauj ciešāku sadarbību attiecībā uz tiesību aktiem, kas piemērojami laulības šķiršanai un laulāto atšķiršanai (1),
   ņemot vērā Padomes 2010. gada 20. decembra Regulu (ES) Nr. 1259/2010, ar kuru īsteno ciešāku sadarbību attiecībā uz tiesību aktiem, kas piemērojami laulības šķiršanai un laulāto atšķiršanai (2),
   ņemot vērā Grieķijas paziņojumu par nodomu piedalīties ciešākā sadarbībā attiecībā uz tiesību aktiem, kas piemērojami laulības šķiršanai un laulāto atšķiršanai,
   tā kā:

               (1)

               Padome 2010. gada 12. jūlijā nolēma atļaut ciešāku sadarbību starp Beļģiju, Bulgāriju, Vāciju, Spāniju, Franciju, Itāliju, Latviju, Luksemburgu, Ungāriju, Maltu, Austriju, Portugāli, Rumāniju un Slovēniju attiecībā uz tiesību aktiem, kas piemērojami laulības šķiršanai un laulāto atšķiršanai.

               (2)

               Padome 2010. gada 20. decembrī pieņēma Regulu (ES) Nr. 1259/2010, ar kuru īsteno ciešāku sadarbību attiecībā uz tiesību aktiem, kas piemērojami laulības šķiršanai un laulāto atšķiršanai.

               (3)

               Komisija 2012. gada 21. novembrī pieņēma Lēmumu 2012/714/ES, ar ko apstiprina Lietuvas dalību ciešākā sadarbībā attiecībā uz tiesību aktiem, kas piemērojami laulības šķiršanai un laulāto atšķiršanai (3).

               (4)

               Grieķija paziņoja par nodomu piedalīties ciešākā sadarbībā attiecībā uz tiesību aktiem, kas piemērojami laulības šķiršanai un laulāto atšķiršanai, 2013. gada 14. oktobra vēstulē, ko Komisija reģistrēja kā saņemtu 2013. gada 15. oktobrī.

               (5)

               Komisija atzīmē, ka Lēmums 2010/405/ES un Regula (ES) Nr. 1259/2010 neparedz īpašus nosacījumus dalībai ciešākā sadarbībā attiecībā uz tiesību aktiem, kas piemērojami laulības šķiršanai un laulāto atšķiršanai, un ka Grieķijas dalībai vajadzētu stiprināt šo ciešāko sadarbību.

               (6)

               Tādēļ būtu jāapstiprina Grieķijas dalība ciešākā sadarbībā attiecībā uz tiesību aktiem, kas piemērojami laulības šķiršanai un laulāto atšķiršanai.

               (7)

               Komisijai būtu jāpieņem pārejas posma pasākumi attiecībā uz Regulas (ES) Nr. 1259/2010 piemērošanu Grieķijai.

               (8)

               Regulai (ES) Nr. 1259/2010 būtu jāstājas spēkā Grieķijā nākamajā dienā pēc šā lēmuma publicēšanas Eiropas Savienības Oficiālajā Vēstnesī,

         IR PIEŅĒMUSI ŠO LĒMUMU.
   1. pants
   Grieķijas dalība ciešākā sadarbībā
   1.   Attiecībā uz Grieķiju tiek apstiprināta ar Lēmumu 2010/405/ES atļautā ciešākā sadarbība attiecībā uz tiesību aktiem, kas piemērojami laulības šķiršanai un laulāto atšķiršanai.
   2.   Regula (ES) Nr. 1259/2010 ir piemērojama Grieķijai saskaņā ar šo lēmumu.
   2. pants
   Informācija, ko sniedz Grieķija
   Līdz 2014. gada 29. oktobrim Grieķija dara Komisijai zināmus savus tiesību aktu noteikumus, ja tādi ir, attiecībā uz:

               a)

               formālām prasībām, kas attiecas uz vienošanos par piemērojamo tiesību aktu izvēli saskaņā ar Regulas (ES) Nr. 1259/2010 7. panta 2. līdz 4. punktu; kā arī

               b)

               iespēju norādīt piemērojamos tiesību aktus saskaņā ar Regulas (ES) Nr. 1259/2010 5. panta 3. punktu.

         3. pants
   Pārejas noteikumi Grieķijai
   1.   Regulu (ES) Nr. 1259/2010 piemēro Grieķijai tikai attiecībā uz uzsāktu tiesvedību un Regulas (ES) Nr. 1259/2010 5. pantā minētā veida vienošanos, kas noslēgta, sākot no 2015. gada 29. jūlija.
   Tomēr vienošanās par piemērojamo tiesību aktu izvēli, kura ir noslēgta pirms 2015. gada 29. jūlija, arī ir spēkā Grieķijā, ar noteikumu, ka tā atbilst Regulas (ES) Nr. 1259/2010 6. un 7. pantam.
   2.   Regulu (ES) Nr. 1259/2010 piemēro Grieķijai, neskarot vienošanās par piemērojamo tiesību aktu izvēli, kas ir noslēgtas saskaņā ar tās iesaistītās dalībvalsts tiesību aktiem, kuras tiesā prasība ir celta pirms 2015. gada 29. jūlija.
   4. pants
   Regulas (ES) Nr. 1259/2010 stāšanās spēkā un piemērošanas diena Grieķijā
   Regula (ES) Nr. 1259/2010 stājas spēkā Grieķijā nākamajā dienā pēc šā lēmuma publicēšanas Eiropas Savienības Oficiālajā Vēstnesī.
   Regula (ES) Nr. 1259/2010 piemērojama Grieķijai no 2015. gada 29. jūlija.
   5. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2014. gada 27. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 189, 22.7.2010., 12. lpp.

      (2)  OV L 343, 29.12.2010., 10. lpp.

      (3)  OV L 323, 22.11.2012., 18. lpp.


title: Padomes Lēmums 2012/330/KĀDP ( 2012. gada 25. jūnijs ), ar kuru groza Lēmumu 2011/426/KĀDP, ar ko ieceļ Eiropas Savienības īpašo pārstāvi Bosnijā un Hercegovinā

text:
               26.6.2012

               LV

               Eiropas Savienības Oficiālais Vēstnesis

               L 165/66

         PADOMES LĒMUMS 2012/330/KĀDP
   (2012. gada 25. jūnijs),
   ar kuru groza Lēmumu 2011/426/KĀDP, ar ko ieceļ Eiropas Savienības īpašo pārstāvi Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 18. jūlijā pieņēma Lēmumu 2011/426/KĀDP (1), ar ko par Eiropas Savienības īpašo pārstāvi (ESĪP) Bosnijā un Hercegovinā iecēla Peter SØRENSEN kungu. ESĪP pilnvaru termiņš beigsies 2015. gada 30. jūnijā.

               (2)

               Lēmumā 2011/426/KĀDP ESĪP bija paredzēta finanšu atsauces summa laikposmam no 2011. gada 1. septembra līdz 2012. gada 30. jūnijam. Būtu jānosaka jauna finanšu atsauces summa laikposmam no 2012. gada 1. jūlija līdz 2013. gada 30. jūnijam.

               (3)

               Ārlietu padome 2011. gada 10. oktobra secinājumos vēlreiz apliecināja savu apņemšanos turpmāk stiprināt savu atbalstu Bosnijai un Hercogovinai. ESĪP komanda būtu attiecīgi jāstiprina, lai ESĪP rīcībā būtu šā atbalsta sniegšanai vajadzīgais personāls

               (4)

               Eiropas Savienības Policijas misiju Bosnijā un Hercegovinā (EUPM) beigs 2012. gada 30. jūnijā. ESĪP būtu tad jāpārņem daži EUPM pienākumi tiesiskuma jomā.

               (5)

               ESĪP īstenos pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (6)

               Lēmums 2011/426/KĀDP tādēļ būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2011/426/KĀDP groza šādi:

               1)

               lēmuma 3. panta e) punktu aizstāj ar šādu:

                           “e)

                           nodrošināt Savienības centienu īstenošanu visās darbībās tiesiskuma, tiesībsaizsardzības un drošības sektora reformas jomā, veicināt Savienības centienu atbalstīt policijas reformu, apkarot organizēto noziedzību, pārrobežu noziedzību un korupciju vispārēju Savienības koordināciju un nodrošināt tiem vietēju politisku virzību, kā arī šajā saistībā pēc vajadzības sniegt AP un Komisijai vērtējumu un konsultācijas;”;

               2)

               lēmuma 3. panta f) punktu svītro;

               3)

               lēmuma 5. panta 1. punktam pievieno šādu daļu:
               “ESĪP pilnvaru īstenošanas izdevumiem paredzētā finanšu atsauces summa laikposmam no 2012. gada 1. jūlija līdz 2013. gada 30. jūnijam ir EUR 5 250 000.”;

               4)

               lēmuma 10. pantu aizstāj ar šādu:
               “10. pants
               Drošība
               Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības atbilstīgi Līguma V sadaļai, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

                           a)

                           pamatojoties uz EĀDD norādījumiem, izveido misijai paredzētu drošības plānu, kurā noteikti misijai paredzēti fiziski, organizatoriski un procesuāli drošības pasākumi, kas regulē personāla drošas pārvietošanās vadību uz misijas teritoriju un minētajā teritorijā, kā arī rīcību drošības negadījumos, un kurā noteikts misijas ārkārtas situāciju plāns un misijas evakuācijas plāns;

                           b)

                           nodrošina, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

                           c)

                           nodrošina, ka visi ESĪP komandas locekļi, ko izvieto ārpus Savienības, tostarp uz vietas nolīgtie darbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska izvērtējuma pakāpe, kuru misijas teritorijai piešķīris EĀDD;

                           d)

                           nodrošina, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņo Padomei, AP un Komisijai par šo ieteikumu īstenošanu un citiem drošības jautājumiem.”

         2. pants
   Stāšanās spēkā
   Šis lēmums stājas spēkā tā pieņemšanas dienā.

      Luksemburgā, 2012. gada 25. jūnijā

            Padomes vārdā –

            priekšsēdētāja

         C. ASHTON

      (1)  OV L 188, 19.7.2011., 30. lpp.


title: Komisijas Lēmums (2016. gada 10. februāris) par Bēgļu atbalsta mehānismu Turcijā, ar ko groza Komisijas 2015. gada 24. novembra Lēmumu C(2015) 9500

text:
               16.2.2016

               LV

               Eiropas Savienības Oficiālais Vēstnesis

               C 60/3

         KOMISIJAS LĒMUMS
   (2016. gada 10. februāris)
   par Bēgļu atbalsta mehānismu Turcijā, ar ko groza Komisijas 2015. gada 24. novembra Lēmumu C(2015) 9500
   (2016/C 60/03)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 210. panta 2. punktu un 214. panta 6. punktu,
   tā kā:

               (1)

               Dalībvalstu valdību pārstāvji 2015. gada decembrī un 2016. gada janvārī apsprieda koordinācijas mehānisma “Bēgļu atbalsta mehānisms Turcijā” finansēšanu. 2016. gada 3. februārī viņi vienojās par “Kopīgu izpratni, ar ko izveido pārvaldības un nosacījumu sistēmu Bēgļu atbalsta mehānismam Turcijā starp ES dalībvalstīm un Komisiju” (“kopīga izpratne”).

               (2)

               Komisija norāda uz dalībvalstu pausto nodomu iemaksāt 2 000 000 000 euro no 3 000 000 000 euro kopējās summas. Pakāpeniska palīdzības sniegšana ir atkarīga no tā, kā tiek īstenota Eiropas Savienības un Turcijas Republikas kopīgā apņemšanās pastiprināt sadarbību attiecībā uz atbalstu sīriešiem, kuriem piemērota pagaidu aizsardzība, un attiecībā uz migrācijas pārvaldību ar mērķi pārvarēt krīzi saskaņoti (“ES un Turcijas kopīgais rīcības plāns”). Lēmumus un darbības, kas saistīti ar humānās palīdzības sniegšanu, īstenos saskaņā ar Padomes Regulu (EK) Nr. 1257/96 (1) un saskaņā ar principiem, kas noteikti Eiropas konsensā par humāno palīdzību (2).

               (3)

               Finanšu iemaksas, ko veikušas dalībvalstis, tiks iekļautas Savienības budžetā kā ārējie piešķirtie ieņēmumi saskaņā ar 21. panta 2. punkta b) apakšpunktu Eiropas Parlamenta un Padomes Regulā (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3). Komisijai, kura vienīgā ir atbildīga par Savienības budžeta izpildi saskaņā ar LESD 317. pantu, Savienības vārdā tiek paziņots par dalībvalstu iemaksas sertifikātiem. Šie iemaksas sertifikāti pēc paziņošanas ļauj darīt pieejamas saistību apropriācijas atbilstīgi 7. panta 2. punktam Komisijas Deleģētajā regulā (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (4). Atsevišķo iemaksu sertifikātu pamatā būs viena veidne, kuru ir iespējams pēc nepieciešamības pielāgot konkrētajām vajadzībām.

               (4)

               Ņemot vērā kopīgo izpratni un ar mērķi nodrošināt lielāku efektivitāti un koordināciju, īstenojot Bēgļu atbalsta mehānismu Turcijā, ir nepieciešams attiecīgi grozīt Komisijas Lēmumu C(2015) 9500,

         IR NOLĒMUSI ŠĀDI.
   1. pants
   Komisijas Lēmumu C(2015) 9500 groza šādi:

               1)

               Komisijas Lēmuma C(2015) 9500 apsvērumus groza šādi:

                           —

                           9. apsvērumu aizstāj ar šādu tekstu:

                                          “(9)

                                          Bēgļu atbalsta mehānisma Turcijā vispārējais mērķis ir koordinēt un racionalizēt no Savienības budžeta un dalībvalstu divpusējām iemaksām finansētas darbības, lai uzlabotu bēgļiem un uzņēmējām kopienām Turcijā sniegtā atbalsta efektivitāti un papildinošo raksturu.”,

                           —

                           11. apsvērumu aizstāj ar šādu tekstu:

                                          “(11)

                                          ES instrumentus, kurus pašlaik izmanto Sīrijas krīzes risināšanai, piemēram, Eiropas kaimiņattiecību instrumentu (EKI) (5), finanšu instrumentu sadarbībai attīstības jomā (ASI) (6), Pirmspievienošanās palīdzības instrumentu (IPA II) (7), Stabilitātes un miera veicināšanas instrumentu (IcSP) (8) un finansējumu atbilstīgi Padomes Regulai (EK) Nr. 1257/96 par humāno palīdzību (9), var izmantot arī Bēgļu atbalsta mehānismā Turcijā tādā apmērā, kā noteikts daudzgadu finanšu shēmā 2014.–2020. gadam. Humāno palīdzību, kas tiek sniegta Bēgļu atbalsta mehānisma Turcijā ietvaros, pārvalda un sniedz, pilnībā ievērojot humānās palīdzības pamatprincipus un Eiropas konsensu par humāno palīdzību (10).”,

                           —

                           13. apsvērumu aizstāj ar šādu tekstu:

                                          “(13)

                                          Saskaņā ar 2016. gada 3. februāra“Kopīgu izpratni, ar ko izveido pārvaldības un nosacījumu sistēmu Bēgļu atbalsta mehānismam Turcijā starp ES dalībvalstīm un Komisiju” (“kopīga izpratne”) Komisija norāda uz dalībvalstu pausto nodomu iemaksāt 2 000 000 000 euro no 3 000 000 000 euro kopējās summas. Pakāpeniskā palīdzības sniegšana ir atkarīga no tā, kā Turcija īsteno savas saistības atbilstīgi ES un Turcijas kopīgajam rīcības plānam. Lēmumus un darbības saistībā ar humānās palīdzības sniegšanu īstenos saskaņā ar Padomes Regulu (EK) Nr. 1257/96 (11) un saskaņā ar principiem, kas noteikti Eiropas konsensā par humāno palīdzību (12).”,

                           —

                           14. apsvērumu svītro,

                           —

                           15. apsvērums kļūst par 14. apsvērumu, un to aizstāj ar šādu tekstu:

                                          “(14)

                                          Atbilstīgi kopīgai izpratnei dalībvalstu veiktās finanšu iemaksas tiks iekļautas Savienības budžetā kā ārējie piešķirtie ieņēmumi saskaņā ar 21. panta 2. punkta b) apakšpunktu Eiropas Parlamenta un Padomes Regulā (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (13). Komisija kā vienīgā atbildīgā par Savienības budžeta izpildi saskaņā ar LESD 317. pantu Savienības vārdā no katras dalībvalsts saņems atsevišķus iemaksu sertifikātus saskaņā ar 7. panta 2. punktu Komisijas Deleģētajā regulā (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (14). Atsevišķo iemaksu sertifikātu pamatā būs viena veidne, kuru ir iespējams pēc nepieciešamības pielāgot konkrētajām vajadzībām. Katra dalībvalstis nosūtīs parakstītu iemaksu sertifikātu ar iemaksu grafiku Komisijai, kura sniegs piekrišanu.”;

               2)

               Komisijas Lēmuma C(2015) 9500 pantus groza šādi:

                           —

                           1. panta virsrakstu aizstāj ar šādu:

                              “Bēgļu atbalsta mehānisma Turcijā izveide”,

                           —

                           1. pantu aizstāj ar šādu tekstu:

                              “Ar šo lēmumu izveido koordinācijas mehānismu – Bēgļu atbalsta mehānismu Turcijā (“mehānisms”) –, kura mērķis ir palīdzēt Turcijai risināt neatliekamās bēgļu un to uzņēmēju kopienu humānās un attīstības vajadzības, kā arī palīdzēt valsts un vietējām iestādēm pārvaldīt un risināt bēgļu pieplūduma radītās sekas.”,

                           —

                           3. panta 1. punktu groza šādi:

                              “Mehānisms koordinē Savienības un dalībvalstu rīcību, nosakot prioritātes un norādot darbību efektīvai īstenošanai izmantojamos instrumentus saskaņā ar šā lēmuma 5. pantā izklāstīto.”,

                           —

                           3. panta 2. punktu aizstāj ar šādu tekstu:
                           “Ar mehānisma palīdzību tiks koordinēta humānās, attīstības un cita veida palīdzības sniegšana bēgļiem un uzņēmējām kopienām, kā arī valsts un vietējām iestādēm, kas pārvalda un risina bēgļu pieplūduma radītās sekas.
                           Mehānisma koordinēto darbību veidi cita starpā var attiekties uz:

                                       a)

                                       humānās palīdzības sniegšanu bēgļiem;

                                       b)

                                       atbalstu, kas veicina integrāciju darba tirgū, izglītības pieejamību, kā arī bēgļu un uzņēmēju kopienu sociālo iekļautību, cita starpā nodrošinot atbilstošu infrastruktūru;

                                       c)

                                       atbalstu valsts un pašvaldību iestādēm ar mērķi risināt sekas, ko rada bēgļu klātbūtne Turcijā, tostarp attiecībā uz migrācijas plūsmu pārvaldību un atbilstošas infrastruktūras nodrošināšanu.”,

                           —

                           4. panta 2. punktu aizstāj ar šādu tekstu:

                              “1 000 000 000 euro no kopējās summas finansē no ES budžeta, ņemot vērā vēlākus individuālus finansēšanas lēmumus saskaņā ar 84. panta 2. punktu Regulā (ES, Euratom) Nr. 966/2012 un saskaņā ar tās finanšu noteikumiem un prasībām attiecīgajā pamataktā.”,

                           —

                           4. panta 3. punktu aizstāj ar šādu tekstu:

                              “Pamatojoties uz finanšu iemaksām, ko dalībvalstis apņēmušās veikt, tās nodrošina 2 000 000 000 euro atbilstīgi iemaksu sadalījumam, kas balstīts uz nacionālā kopienākuma (NKI) koeficientu, izmantojot datus par 2015. gada budžetu”,

                           —

                           5. panta 1. punktu aizstāj ar šādu tekstu:

                              “1.   Mehānisma koordinācijas komiteja:

                                          i)

                                          izstrādā stratēģiskas norādes attiecībā uz sniedzamās palīdzības koordināciju. Stratēģiskās norādes ietver vispārīgas prioritātes, atbalstāmo darbību veidus, instrumentus, kas izmantojami darbību efektīvai īstenošanai un koordinēšanai, kā arī attiecīgā gadījumā nosacījumus attiecībā uz to, kā Turcija īsteno savas saistības saskaņā ar ES un Turcijas kopīgo rīcības plānu palīdzības sniegšanai;

                                          ii)

                                          pastāvīgi uzrauga un izvērtē mehānisma koordinēto darbību īstenošanu, tostarp nosacījumu izpildi, ņemot vērā novērtējumus, ko veic struktūras, kuras izveidotas, lai uzraudzītu progresu, kas panākts, īstenojot ES un Turcijas kopīgajā rīcības plānā ietvertās saistības;

                                          iii)

                                          pārbauda Komisijas iesniegtās maksājumu prognozes saistībā ar darbību īstenošanu un attiecīgā gadījumā var ierosināt Komisijai pilnīgi vai daļēji atlikt līdzekļu pieprasījumu saistībā ar vienu vai vairākiem vēlāk veicamiem maksājumiem;

                                          iv)

                                          uzrauga dalībvalstu iemaksas atbilstīgi iemaksu grafikam katras dalībvalsts iemaksu sertifikātā, atgādinot, ka vienošanās summa ir 2 000 000 000 euro.

                                    Koordinācijas komitejas sastāvā ir divi Komisijas pārstāvji un viens pārstāvis no katras dalībvalsts.
                              Ciktāl iespējams, koordinācijas komiteja stratēģiskās norādes sniedz vienprātīgi. Balsojuma gadījumā rezultātu nosaka vienkāršs komitejas locekļu balsu vairākums.
                              Turcija ir koordinācijas komitejas dalībniece padomdevēja statusā attiecībā uz 1. punkta i) un ii) apakšpunktu, lai nodrošinātu veikto darbību pilnīgu koordināciju, izņemot gadījumus, kad koordinācijas komiteja izskata stratēģiskas norādes saistībā ar nosacījumiem, kas attiecas uz to, kā Turcija īsteno savas saistības saskaņā ar ES un Turcijas kopīgo rīcības plānu par palīdzības sniegšanu, vai uzrauga un novērtē šo nosacījumu ievērošanu.
                              Nodrošina, ka dalībvalstu un Komisijas pārstāvjiem komitejā nav interešu konflikta, kā noteikts Regulā (ES, Euratom) Nr. 966/2012.”,

                           —

                           5. panta 2. punktu aizstāj ar šādu tekstu:

                              “Komisija vada koordinācijas komiteju, un tai ir vadošā loma tās darba koordinēšanā.
                              Komisijai ir veto tiesības attiecībā uz koordinācijas komitejas izstrādātām stratēģiskām norādēm ar vienīgo mērķi nodrošināt jebkāda turpmāka lēmuma likumību, tostarp tā saderību ar Komisijas atbildību par Savienības budžeta izpildi. Ja Komisija grasās izmantot šīs tiesības, tā pēc pieprasījuma pamato, kāpēc lēmuma projekts būtu nesaderīgs ar kādu no iepriekš minētajām prasībām.”,

                           —

                           5. panta 3. punktu aizstāj ar šādu tekstu:

                              “Pēc Komisijas ierosinājuma koordinācijas komiteja trīs mēnešu laikā no šā lēmuma pieņemšanas dienas izstrādā un apstiprina savu reglamentu.”,

                           —

                           6. pantā svītro virsrakstus “ES budžets” un “Dalībvalstu iemaksas”,

                           —

                           6. panta 3. punktu aizstāj ar šādu tekstu:

                              “Darbības un pasākumus, kas koordinējami ar mehānismu, īstenos saskaņā ar finanšu noteikumiem, kuri piemērojami Savienības budžetam, un attiecīgo pamataktu prasībām.”,

                           —

                           6. panta 4. punktam pievieno šādu tekstu:

                              “Pārvaldot summas, kuras koordinē ar mehānismu, pilnībā jāņem vērā 5. pantā minētās koordinācijas komitejas sniegtās stratēģiskās norādes, jo īpaši attiecībā uz palīdzības sniegšanas nosacījumiem.”,

                           —

                           9. panta 1. punktu groza ar šādu tekstu:

                              “Šis mehānisms ir spēkā no 2016. gada 1. janvāra attiecībā uz finanšu iemaksām 2016. un 2017. budžeta gadā. To pārvaldīs, pamatojoties uz dalībvalstu iemaksām un to grafiku, kas paziņots Komisijai un par ko saņemta piekrišana”;

               3)

               pielikumu svītro.

      Briselē, 2016. gada 10. februārī

            Komisijas vārdā –

            Komisijas loceklis

         Johannes HAHN

      (1)  OV L 163, 2.7.1996., 1. lpp.

      (2)  Padomes un Padomē sanākušo dalībvalstu valdību pārstāvju, Eiropas Parlamenta un Eiropas Komisijas kopīgais paziņojums “Eiropas konsenss par humāno palīdzību” (OV C 25, 30.1.2008., 1. lpp.).

      (3)  OV L 298, 26.10.2012., 1. lpp.

      (4)  OV L 362, 31.12.2012., 1. lpp.

      (5)  Eiropas Parlamenta un Padomes 2014. gada 11. marta Regula (ES) Nr. 232/2014, ar ko izveido Eiropas kaimiņattiecību instrumentu (OV L 77, 15.3.2014., 27. lpp.).

      (6)  Eiropas Parlamenta un Padomes 2014. gada 11. marta Regula (ES) Nr. 233/2014, ar ko izveido finanšu instrumentu sadarbībai attīstības jomā (OV L 77, 15.3.2014., 44. lpp.).

      (7)  Eiropas Parlamenta un Padomes 2014. gada 11. marta Regula (ES) Nr. 231/2014, ar ko izveido Pirmspievienošanās palīdzības instrumentu (IPA II) (OV L 77, 15.3.2014., 11. lpp.).

      (8)  Eiropas Parlamenta un Padomes 2014. gada 11. marta Regula (ES) Nr. 230/2014, ar ko izveido stabilitātes un miera veicināšanas instrumentu (OV L 77, 15.3.2014., 1. lpp.).

      (9)  OV L 163, 2.7.1996., 1. lpp.

      (10)  Padomes un Padomē sanākušo dalībvalstu valdību pārstāvju, Eiropas Parlamenta un Eiropas Komisijas kopīgais paziņojums “Eiropas konsenss par humāno palīdzību” (OV C 25, 30.1.2008., 1. lpp.).

      (11)  OV L 163, 2.7.1996., 1. lpp.

      (12)  OV C 25, 30.1.2008., 1. lpp.

      (13)  OV L 298, 26.10.2012., 1. lpp.

      (14)  OV L 362, 31.12.2012., 1. lpp.


title: Padomes lēmums (2002. gada 19. decembris), par Šengenas Konsultāciju tīkla (tehnisko specifikāciju) deklasificēšanu

text:
Svarīgs juridisks paziņojums

|

32003D0330

Oficiālais Vēstnesis L 116 , 13/05/2003 Lpp. 0022 - 0023

		Padomes lēmums(2002. gada 19. decembris),par Šengenas Konsultāciju tīkla (tehnisko specifikāciju) deklasificēšanu(2003/330/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 207. pantu,tā kā:(1) Dokuments SCH/II – Vision (99) 5, kas, inter alia, nosaka principus, saskaņā ar kuriem jāpiemēro 1990. gada 19. jūnijā Šengenā starp Beniluksa Ekonomikas savienības valstu valdību, Vācijas Federatīvās Republikas valdību un Francijas Republikas valdību parakstītās Konvencijas, ar ko īsteno 1985. gada 14. jūnija Šengenas Līgumu par kontroļu pakāpenisku atcelšanu pie kopīgām robežām, 17. panta 2. punktā noteikto centrālo iestāžu datorizētā konsultāciju procedūra vīzu izsniegšanai.(2) Padomes Lēmums 2000/645/EK (2000. gada 17. oktobris), ar ko koriģē Šengenas Izpildu komitejas Lēmumā SCH/Com–ex (94) 15 red. iekļauto Šengenas acquis [1] un kas apstiprina, ka dokuments SCH/II – Vision (99) 5 ir Šengenas acquis sastāvdaļa, un minētā lēmuma 2. pants klasificē šo dokumentu kā konfidenciālu.(3) Dokumentu SCH/II – Vision (99) 5 turpmāk grozīja ar Padomes 2001. gada 24. aprīļa un 2002. gada 19. decembra Lēmumu atbilstīgi Padomes Regulai (EK) Nr. 789/2001 (2001. gada 24. aprīlis), ar ko Padomei rezervē izpildu pilnvaras attiecībā uz dažiem sīki izstrādātiem noteikumiem un praktiskām procedūrām vīzu pieteikumu izskatīšanā [2].(4) Dokuments SCH/II – Vision (99) 5, kurā vēlāk izdarīti grozījumi, (turpmāk "Šengenas Konsultāciju tīkls (tehniskās specifikācijas)" tagad daļēji jādeklasificē. Pārējo Šengenas Konsultāciju tīkla (tehniskās specifikācijas) daļu klasifikācija jāpazemina līdz "Restreint UE" (ES ierobežota pieejamība).(5) Ir lietderīgi atcelt Lēmuma 2000/645/EK 2. pantu tā, lai turpmākos lēmumus par Šengenas Konsultāciju tīkla (tehniskās specifikācijas) klasifikāciju varētu pieņemt saskaņā ar parastajiem dokumentu klasifikācijas noteikumiem, kas izklāstīti Padomes Lēmumā 2001/264/EK (2001. gada 19. maijs), ar ko pieņem Padomes drošības reglamentu [3],IR PIEŅĒMUSI ŠO LĒMUMU.1. pantsŠengenas Konsultāciju tīklu (tehniskās specifikācijas) deklasificē, izņemot tā I daļas 2. un 3. punktu un tā 3., 6., 7. un 9. pielikumu.2. pantsŠengenas Konsultāciju tīkla (tehniskās specifikācijas) I daļas 2. un 3. punktu un tā 3., 6., 7. un 9. pielikumu klasificē kā "Restreint UE" (ES ierobežota piekļuve).3. pants1. Lēmuma 2000/645/EK 2. pantu atceļ.2. Turpmākos lēmumus par Šengenas Konsultāciju tīklu (tehniskās specifikācijas) pieņem saskaņā ar Lēmuma 2001/264/EK noteikumiem.4. pantsŠis lēmums stājas spēkā tā publicēšanas dienā Eiropas Kopienu Oficiālajā Vēstnesī.Briselē, 2002. gada 19. decembrīPadomes vārdā —priekšsēdētājaL. Espersen[1] OV L 272, 25.10.2000., 24. lpp.[2] OV L 116, 26.4.2001., 2. lpp.[3] OV L 101, 11.4.2001., 1. lpp.--------------------------------------------------


title: 2012/681/ES: Eiropas Parlamenta un Padomes Lēmums ( 2012. gada 25. oktobris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2011/009 NL/ Gelderland Construction , 41. nodaļa)

text:
               7.11.2012

               LV

               Eiropas Savienības Oficiālais Vēstnesis

               L 307/75

         EIROPAS PARLAMENTA UN PADOMES LĒMUMS
   (2012. gada 25. oktobris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2011/009 NL/Gelderland Construction, 41. nodaļa)
   (2012/681/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, iekļaujot tajā atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot ikgadējo maksimālo apjomu EUR 500 miljonu apmērā.

               (4)

               Nīderlande 2011. gada 15. decembrī iesniedza pieteikumu EGF izmantošanai saistībā ar darbinieku atlaišanu 54 uzņēmumos, kas darbojas NACE 2. redakcijas 41. nodaļas nozarē (“Ēku būvniecība”) NUTS II reģionā – Gelderlandē (NL22), un līdz 2012. gada 11. jūnijam iesniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot summu EUR 2 898 594 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Nīderlandes iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 2 898 594 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2012. gada 25. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2006/850/EK: Padomes Lēmums ( 2006. gada 20. novembris ), ar ko uz neiesaistītām dalībvalstīm attiecina Lēmuma 2006/849/EK, ar kuru groza un pagarina piemērošanas laikposmu Lēmumam 2001/923/EK, ar ko izveido apmaiņas, atbalsta un mācību programmu euro aizsardzībai pret viltošanu ( Perikla programma), piemērošanu

text:
               28.11.2006

               LV

               Eiropas Savienības Oficiālais Vēstnesis

               L 330/30

      PADOMES LĒMUMS

   (2006. gada 20. novembris),
   ar ko uz neiesaistītām dalībvalstīm attiecina Lēmuma 2006/849/EK, ar kuru groza un pagarina piemērošanas laikposmu Lēmumam 2001/923/EK, ar ko izveido apmaiņas, atbalsta un mācību programmu euro aizsardzībai pret viltošanu (“Perikla” programma), piemērošanu
   (2006/850/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 308. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:

               (1)

               Pieņemot Lēmumu 2006/849/EK (1), Padome norādīja, ka tas būtu jāpiemēro iesaistītajās dalībvalstīs, kā tās noteiktas 1. panta pirmajā ievilkumā Padomes Regulā (EK) Nr. 974/98 (1998. gada 3. maijs) par euro ieviešanu (2).

               (2)

               Tomēr informācijas un personāla apmaiņas, kā arī atbalsta un apmācības pasākumiem, ko īsteno saskaņā ar “Perikla” programmu, vajadzētu būt viendabīgiem visā Kopienā un tādēļ būtu jāveic vajadzīgie pasākumi, lai garantētu tādu pašu euro aizsardzības līmeni dalībvalstīs, kurās euro nav valsts valūta,

         IR PIEŅĒMUSI ŠO LĒMUMU.
   1. pants
   Lēmuma 2006/849/EK piemērošanu attiecina uz dalībvalstīm, kuras nav iesaistītās dalībvalstis, kā tās noteiktas Regulas (EK) Nr. 974/98 1. panta pirmajā ievilkumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2006. gada 20. novembrī

            Padomes vārdā —

            priekšsēdētājs

         J. KORKEAOJA

      (1)  Sk. šā Oficiālā Vēstneša 28. lpp.

      (2)  OV L 139, 11.5.1998., 1. lpp.